Baleshare

Baleshare (skotsk gælisk: Am Baile Sear «Østgården») er en tidevannsøy i Hebridene på vestkysten av Skottland. 

Den har et areal på 10,15 km², og ligger like sørvest for North Uist. Baleshare er en tidevannsøy, det er mulig å gå tørrskodd fra Baleshare til North Uist ved lavvann. Siden 1963 har det vært fast veiforbindelse mellom øyene over en 350 meter lang veifylling over høyvannsnivå.

Baleshare er svært lav til å være en øy i Hebridene, det høyeste punktet er bare 12 meter over havet. Ved folketellingen i 2001 bodde det 49 mennesker på Baleshare, fordelt på de to bosettingene  Samhla på vestsiden og Teananachar (Teanna Mhachair) på østsiden.

Det har blitt funnet arkeologiske spor av to førhistoriske bosettinger på Baleshare, erosjon fra havet truer nå med å ødelegge begge.Barber, John (2003): «Bronze Age Farms and Iron Age Farm Mounds of the Outer Hebrides»  (PDF) i: Scottish Archaeological Report 3.

 Referanser 

 Eksterne lenker 


Kategori:Ytre Hebridene
Kategori:Øyer i Skottland
Kategori:Tidevannsøyer